ນັກຄົ້ນຄວ້າ ຄົ້ນພົບ ຢາຮັກສາ ໂຣກຕັບອັກເສບ ທີ່ໄດ້ຜົນ ແລະ ລາຄາຖືກ (ວີດີໂອ ພາສາລາວ ທີ່ກ່ຽວຂ້ອງ)
ຢາ Chlorcyclizyne HCL ​ແມ່ນ​ຢາ​ຕ້ານ​ພູມ​​ແພ້​ທົ່ວໄປ, ທີ່ສາມາດນຳມາໃຊ້ ປິ່ນປົວພະຍາດຕັບອັກເສບ ດ້ວຍ ການສະກັດກັ້ນ​ເຊື້​ອ​ໄວຣັສ ​ເພື່ອ​ບໍ່​ໃຫ້ມັນ​ໄປຕິດຕໍ່ ​ໃສ່ເຊລຂອງຕັບ.
ໂຣກຕັບອັກເສບ ປະເພດ C, ເຊິ່ງເປັນໂຣກຕັບທີ່ຮ້າຍແຮງ ຊະນິດໜຶ່ງ, ໄດ້ສົ່ງຜົນກະທົບຕໍ່ປະຊາກອນໂລກ ປະມານ 3 ເປີເຊັນ ໂດຍສະເພາະໃນທະວີບ ອາຟຣິກາ ແລະ ເອເຊຍ ຢາປິ່ນປົວສະນິດໃໝ່ ສາມາດຮັກສາພະຍາດທີ່ຮ້າຍແຮງນີ້ໄດ້ ຢ່າງມີປະສິດທິຜົນ, ແຕ່ວ່າ ລາຄາຢາແມ່ນສູງຫຼາຍ ຢ່າງໃດ ກໍຕາມ Jessica Berman ນັກຂ່າວວີໂອເອ ລາຍງານວ່າ ນັກ ຄົ້ນຄວ້າໄດ້ຄົ້ນພົບວ່າ ມີຢາຕ້ານພູມແພ້ລາຄາຖືກ ທີ່ສາມາດ ນຳມາປິ່ນປົວ ພະຍາດຕັບອັກເສບປະເພດ C ໄດ້ ພຸດທະສອນ ນ້ອງໃໝ່ຂອງເຮົາ ມີລາຍລະອຽດມາສະເໜີທ່ານ ຢາ Chlorcyclizyne HCL ແມ່ນຢາຕ້ານພູມແພ້ຊະນິດໜຶ່ງ ທີ່ໃຊ້ກັນມາເປັນເວລາເຄິ່ງສະຕະວັດແລ້ວ ເພື່ອປິ່ນປົວອາການພູມແພ້ ມາບັດນີ້ ບັນດານັກຄົ້ນຄວ້າ ຢູ່ສະຖາບັນສຸຂະພາບແຫ່ງຊາດສະຫະລັດ ຫຼື NIH ໄດ້ຄົ້ນພົບວ່າ ຢາ Chlorcyclizine ແລະ ພວກຢາທີ່ຈັດຢູ່ໃນປະເພດດຽວກັບມັນ ອາດສາມາດໃຊ້ປິ່ນປົວໂຣກຕັບອັກເສບ ຢ່າງໄດ້ຜົນ ເຊັ່ນກັນ ການຄົ້ນພົບກ່ຽວກັບຢາ Chlorcyclizine ໄດ້ມີຂຶ້ນ ໂດຍໃຊ້ວິທີກວດແລະວິເຄາະພວກສານປະກອບໃນຕົວຢາ ຢ່າງລະອຽດ ໂດຍອິງໃສ່ ເຊລຂອງຜິວໜັງ ຜ່ານການສ່ອງກ້ອງຈຸລະທັດ ວິທີການດັ່ງກ່າວຈະວິເຄາະສານປະກອບທີ່ໄດ້ຮັບການຮອງຮັບຈາກລັດຖະບານ ນັບພັນຊະນິດຢ່າງ ໄດ້ຢ່າງໄວ ເພື່ອເບິ່ງຄວາມມີປະສິດທິພາບຂອງຢາ ໃນການຕໍ່ຕ້ານ ການຕິດເຊື້ອໄວຣັສ ແລະເຊື້ອ bacteria ລາຍງານກ່ຽວກັບການຄົ້ນຄວ້ານີ້ ໄດ້ຖືກພິມອອກໃນວາລະສານ ຢາ Chlorcyclizine ແລະ ຢາຄ້າຍຄືກັນ ທີ່ “ນຳມາໃຊ້ຄືນເພື່ອເປົ້າໝາຍອັນໃໝ່” ແມ່ນ ປິ່ນປົວໂຣກຕັບອັກເສບ ປະເພດ C ດ້ວຍ ການສະກັດກັ້ນເຊື້ອໄວຣັສ ເພື່ອບໍ່ໃຫ້ມັນໄປຕິດ ຕໍ່ ໃສ່ເຊລຂອງຕັບ ທ່ານ Jake Liang ເປັນຫົວໜ້າສາຂາພະຍາດກ່ຽວກັບຕັບ ຢູ່ທີ່ສະຖາບັນໂຣກເບົາຫວານ, ໂຣກກ່ຽວກັບລະບົບການຍ່ອຍອາຫານ ແລະ ພະຍາດໝາກໄຂ່ຫຼັງ ຂອງສະຖາບັນ NIH ໃກ້ໆນະຄອນຫຼວງ Washington, DC, ບ່ອນທີ່ມີການຄົ້ນພົບຢານີ້ ທ່ານ Liang ກ່າວວ່າ ໂຣກຕັບອັກເສບ ປະເພດ C ແມ່ນຈະແຜ່ເຊື້ອອອກໄປ ຜ່ານການ ສຳພັດທາງເພດ ຫລືມີ ເພດສຳພັນ ແລະການໃຊ້ເລືອດທີ່ຕິດເຊື້ອໄວຣັສຕັບອັກເສບຢູ່ແລ້ວ ມັນສາມາດກໍ່ໃຫ້ ເກີດພາວະຕັບລົ້ມເຫຼວ,ມະເຮັງ ແລະ ໂຣກຕັບແຂງ ຫຼື ຕັບແຂງຕົວ ມີຫຼາຍລ້ານຄົນໃນທົ່ວໂລກ ມີເຊື້ອໄວຣັສ ຕັບອັກເສບ ປະເພດ C ຫຼື ລົ້ມປ່ວຍຍ້ອນພະຍາດນີ້ ທ່ານ Liang ໃຫ້ຂໍ້ສັງເກດວ່າ ເວລານີ້ ມີວິທີການປິ່ນປົວທີ່ໄດ້ຜົນແລ້້ວ ທ່ານ Liang ກ່າວວ່າ ລາຄາສຳລັບຢາປິ່ນປົວໂຣກຕັບອັກເສບ ປະເພດ C ໃນປະຈຸບັນນີ້ແມ່ນປະມານ 84,000 ໂດລາ ສຳຫລັບກິນເປັນເວລາ 12 ອາທິດ ແຕກຕ່າງກັບ ຢາ Chlorcyclizine ທີ່ມີລາຄາ ພຽງປະມານ 50 ເຊັນ ຫລື ເຄິ່ງໂດລາ ຕໍ່ເມັດ ຂັ້ນຕອນຕໍ່ໄປຂອງນັກຄົ້ນຄວ້າ ແມ່ນສຶກສາເພື່ອກຳນົດວ່າ ຈະຕ້ອງໃຊ້ ຢາຕ້ານພູມແພ້ Chlorcyclizine ອັນນີ້ ຫລາຍສ່ຳໃດ ຈຶ່ງຈະຮັກສາ ໂຣກຕັບອັກເສບ ປະເພດ C ໃຫ້ຫາຍ ດີໄດ້